Háttvísibikarinn 2019 hlaut Jóhanna Lea Lúðvíksdóttir Háttvísibikarinn er gjöf frá GSÍ í tilefni af 70 ára afmæli GR og er hann veittur ár hvert þeim kylfingi undir 18 ára aldri sem endurspeglar hvað mest þá eiginleika sem GR-ingar vilja sjá í afreksunglingum sínum . Sá sem hlýtur háttvísibikarinn þarf að hafa mikinn íþróttaanda , gefast aldrei upp , sýna miklar framfarir , vera sér og klúbbnum til mikils sóma bæði innan vallar sem utan og umfram allt vera fyrirmynd fyrir aðra í kringum sig . Jóhanna Lea Lúðvíksdóttir hlýtur viðurkenninguna í ár . Jóhanna Lea er mikil og sterk fyrirmynd fyrir aðra iðkendur , hún er mjög dugleg við æfingar og hefur sýnt jafnar og góðar framfarir undanfarin ár . Nú á árinu varð Jóhanna Íslandsmeistari í holukeppni og Íslandsmeistari í höggleik í stúlknaflokki 17 – 18 ára ásamt því að tryggja sér Stigameistaratitil í stúlknaflokki 17 - 18 ára á Íslandsbankamótaröðinni í lok keppnistímabilsins 2019 , hún var einnig hluti af stúlknalandsliði Íslands sem keppti á Evrópumóti stúlkna á Spáni í júlí . Jóhanna Lea er alltaf til fyrirmyndar , innan vallar sem utan og er frábær fulltrúi Golfklúbbs Reykjavíkur . Þetta er í 16. skipti sem bikarinn er afhentur og þeir sem áður hafa fengið útnefninguna eru eftirfarandi kylfingar :